Ахундова Эльмира Хөсәйен ҡыҙы

Ахундова Эльмира Хөсәйен ҡыҙы (, 26 май 1953 йыл) — ғалим-фиолог, яҙыусы, дәүләт эшмәкәре. 2005—2020 йылдарҙа Әзербайжан Республикаһы Милли йыйылышы депутаты. 2020 йылдан Республиканың Украиналағы ғәҙәттән тыш һәм тулы хоҡуҡлы илсеһе. Филология фәндәре кандидаты (1984). Әзербайжандың халыҡ яҙыусыһы (2018).

 Биографияһы 
Эльмира Хөсәйен ҡыҙы Ахундова 1953 йылдың 26 майында Мәскәү өлкәһенең Раменский районында тыуған. Баҡы хореография училищеһы ҡарамағындағы урта мәктәпте тамамлағандан һуң стенография һөнәре буйынса техникумға уҡырға инә. 1971 йылда стенографист булып хеҙмәт эшмәкәрлеген башлай.

1976 йылда Баҡы дәүләт университетының филология факультетын ҡыҙыл диплом менән тамамлай.

1977—1980 йылдарҙа Әзербайжандың Телевидение һәм радиотапшырыуҙар буйынса дәүләт комитетының кесе мөхәррире була.

1980 йылдан 1988 йылға тиклем Әзербайжан Яҙыусылар союзының референты һәм консультанты, ә 1988 йылдан алып 1991 йылға тиклем Низами исемендәге Әҙәбиәт институтының Көньяҡ Әзербайжан әҙәбиәте бүлегенең өлкән ғилми хеҙмәткәре булып эшләй.

1984 йылда «филология фәндәре кандидаты» ғилми дәрәжәһенә диссертация яҡлайdisserCat — электронная библиотека диссертаций.

1990 йылдан 1998 йылға тиклем «Литературная газета»ның Әзербайжан буйынса үҙ хәбәрсеһе. 1993 йылдан 2002 йылға тиклем «Азатлыҡ» радиоһының үҙ хәбәрсеһеРазмышления коллеги по случаю юбилея Эльмиры Ахундовой.

2002 йылдан Баҡы славян университетының тәржемә теорияһы һәм практикаһы кафедраһы доценты.

2005 йылдан алып 2020 йылға тиклем Әзербайжан милли йыйылышы депутаты була. Хеҙмәт һәм социаль сәйәсәт буйынса Милли йыйылыш комитеты ағзаһы, Әзербайжан-Люксембург дуҫлығы парламент төркөмө етәксеһеЭльмира Ахундова: «Азербайджан представляет немалый интерес для Люксембурга», БДБ Парламент-ара ассамблеяһының Мәҙәниәт, мәғлүмәт, спорт һәм туризм буйынса комиссия рәйесе урынбаҫары . Әзербайжан президенты ҡарамағындағы ярлыҡау буйынса комиссия ағзаһыВозможно, накануне Новруз байрам в Азербайджане будет подписан акт о помиловании.

2018 йылдың 25 майында Әзербайжан әҙәбиәтен үҫтереүҙәге ҡаҙаныштары өсөн «Халыҡ яҙыусыһы» тигән маҡтаулы исемгә лайыҡ була.

2020 йылдың 12 мартында Әзербайжан Президенты Илһам Алиев Элмира Ахундованы Әзербайжан Республикаһының Украиналағы ғәҙәттән тыш һәм тулы хоҡуҡлы илсеһе итеп тәғәйенләү тураһындағы бойороҡҡа ҡул ҡуя.

 Библиография 
 Ходжали: хроника геноцида
 Анар Мамедханов: судьба капитана
 Искрящийся родник духовности
 Ильхам Алиев: портрет президента на фоне перемен
 Гейдар Алиев: личность и эпоха
 Антология поэзии Южного Азербайджана

 Маҡтаулы исемдәре һәм башҡа бүләктәре 
 «Дан» ордены (2003)
 Әзербайжандың атҡаҙанған журналисы (2005)
 Әзербайжан Республикаһы Президентының Почёт дипломы (2013)
 Әзербайжандың дәүләт премияһы (2014)
 Әзербайжандың халыҡ яҙыусыһы (2018)

 Шулай уҡ ҡарағыҙ 
 Ахундов, Рамиз

 Иҫкәрмәләр 

Категория:Әзербайжан сәйәсмән ҡатын-ҡыҙҙары
Категория:Әзербайжан ССР сәйәсмәндәре
Категория:Әзербайжан коммунистары
Категория:Әзербайжан тәржемәселәре
Категория:Раменский районында тыуғандар
Категория:Википедия:Замандаштар биографияһы
Категория:1953 йылда тыуғандар
Категория:26 майҙа тыуғандар
Категория:Алфавит буйынса шәхестәр
Категория:Мәскәү өлкәһендә тыуғандар